Monterey County

County

Uitsig oor die Big Sur-kuslyn

Ligging van Monterey County in Kalifornië

Koördinate: 36°24′N 121°31′W﻿ / ﻿36.400°N 121.517°W﻿ / 36.400; -121.517
Land|  Verenigde State
Deelstaat| Kalifornië
Streek| California Central Coast
Inkorporasie| 1850
Oppervlak

• Totaal| 9 767 km2 (3 771 vk. myl)
• Land| 8 604 km2 (3 122 vk. myl)
• Water| 1 163 km2 (449 vk. myl)  11,9%
Bevolking

• Totaal| 415 057
• Digtheid| 47/km2 (122/vk. myl)
Tydsone| UTC-8 (PST)
• Somertyd| UTC-7 (PDT)
Commons| Monterey County
Webwerf| co.monterey.ca.us

Monterey County is 'n county langs die Stille Oseaankus van die Amerikaanse deelstaat Kalifornië. Sy noordwestelike deel vorm die suidelike helfte van Montereybaai, terwyl die noordelike helfte in die aangrensende Santa Cruz County geleë is. Die plaaslike ekonomie steun swaar op toerisme in die kusgebiede en landbou in die Salinas-riviervallei.

Die bevolking het in 2010 415 057 beloop.[1] Salinas is die grootste nedersetting in Monterey County en dien ook as die administratiewe setel. Die bevolking is veral langs die noordelike kuslyn en in die Salinas-vallei gekonsentreer wat die suidkus en die binnelandse berggebiede byna onbewoon laat.

Tydens die Spaanse en Mexikaanse bewind het die stad Monterey as hoofstad van Kalifornië gefungeer. Monterey County is vandag oor die wêreld bekend vir die natuurskoon van sy kuslyn, waaronder Big Sur, die State Route 1 en die 17 Mile Drive op die Monterey-skiereiland.

## Vervoer

[wysig | wysig bron]

Openbare vervoer in Monterey County is onder beheer van Monterey-Salinas Transit wat met sy vloot van 128 busse 61 roetes in die distrik bedryf.[2] Passasierspoordienste word deur Amtrak op Salinas se treinstasie verskaf. Vanuit die streekslughawe in Monterey (Monterey Regional Airport) onderneem lugrederye regstreekse vlugte na Dallas, Denver, Las Vegas, Los Angeles, Phoenix, San Diego en San Francisco.

## Verwysings

[wysig | wysig bron]

1. ↑ "Monterey Herald, 5 April 2011". Geargiveer vanaf die oorspronklike op 8 Maart 2012. Besoek op 24 April 2011.
2. ↑ MST Monterey-Salinas Transit: Overview. Besoek op 21 Mei 2020

Normdata

Internasionaal|

* ISNI
* VIAF
* WorldCat

Nasionaal|

* Duitsland
* Verenigde State
* Israel

Geografies|

* MusicBrainz-area

Ander|

* NARA